AQShning xotira kartalarini ishlab chiqarishga ixtisoslashgan SanDisk kompaniyasi Las-Vegasdagi CES (Consumer Electronics Show) iste’molchilik ko‘rgazmasida bir terabayt (ming gigabayt) sig‘imga ega dunyodagi eng mitti fleshkani taqdim qildi. Fleshka suratiga ko‘ra, uning o‘lchami hozirda ishlatiladigan oddiy fleshkalarnikiga yaqin. Foto: The Verge Foto: The Verge Ushbu fleshka ma’lumotlarni nafaqat kompyuterga, balki smartfonga uzatishga imkon beruvchi USB-C raz’yomi bilan jihozlangan. SanDisk’ning qayd qilishicha, taqdim qilingan fleshka ishchi prototipdir. Kompaniya ushbu fleshkaning ommaviy ravishda ishlab chiqarilishi, texnik ko‘rsatkichlari, narxi bo‘yicha hech qanday ma’lumot bermagan. Ayni vaqtda 1 Tb sig‘imga ega qattiq disklar 350 dollarga yaqin turadi.